VÉSZHELYZET PITTSBURGHBEN
Kértél labort?
Nem volt előjel. Normál életjelek és neurológia.
A fickó csak összeomlott.
ÖTÖDIK ÓRA 11:00-12:00
- Szabad szoba? - Egyes.
Hívd Langdont, vagy akárkit, aki ráér most!
- Mi történt? - Rohamot kapott a váróban.
Köszönöm. Mi a helyzet kint?
Káosz. Sosem érjük utol magunkat.
- Lorazepam beadva. - Oké. Készíts elő még 4 millit!
Kórtörténet nincs. Úgy tűnik, még nem járt nálunk.
Szaturáció 90 öt liter oxigénnel.
- Még négy milligrammot! - Nem jön le a kupak.
- Az csak műanyag, nem fém... - Igen, tudom.
Várj, add ide!
- Nem, megoldom. - Oké.
Kérek teljes vérképet, metabolikus panelt és vizeletvizsgálatot.
Adom a második négyet.
Ha ez nem segít, kell a Keppra.
Nem, lorazepamot adunk neki. Már kértem is.
Már nyolc millit kapott, leáll a légzése.
Akkor intubáljuk. Néha többre van szükség.
- Mióta tart a görcs? - Úgy négy perce.
A váróban kezdődött. Kapott nyolc milli lorazepamot.
Kepprára váltanék, de Langdon nem ért egyet.
Még két millit, mielőtt váltanánk!
Dr. Langdon betege, az ő döntése.
Dennis Whitaker, ő itt Bob Chazen,
egy 53 éves biciklista, akinek tíz napja sérült meg a lába egy utahi út során.
Moabben jártam. Gyorsan jöttem lefelé, és beakadt a pedálba a lábam.
Hűha! Elég durva seb.
A White Rim Trail.
Naponta kenegettem Neosporinnal,
de már a járás is fáj.
Mit látsz, Whitaker?
Látszódik a seb körüli cellulitisz.
- Az mi? - Bakteriális fertőzés.
Ezért antibiotikumot kell szednie.
- Gondoltam. - Na és a seb közepe?
Ez egy egyszerű hematóma.
Amit kitisztíthatsz.
Whitaker eltávolítja az elhalt bőrt,
hogy gyógyuljon.
- Mindjárt jövök. - Csak egy gyors kérdés.
Kell írisz olló, fogó és steril géz.
Nem, csak...
Egy hólyagos pasi? Komolyan?
- Mr. Chazen következett a listán. - Tudom, hogy elcsesztem.
Ez nem igaz. A beteg meghalt. Előfordul.
Csak ne amputáld a lábát!
Oké. Jól van.
Még két milli lorazepam.
- Az összesen tíz. - Tudok számolni.
Még mindig görcsöl.
Előkészítek egy intubálási tálcát.
Amire nincs szükség.
Dr. Santos, mi a status epilepticus definíciója?
Több mint ötperces görcsroham,
vagy két egymást követő, felépülés nélkül.
Nagyszerű.
- A görcsrohamnak vége. - Szintén nagyszerű.
Spontán légzés, jó légzési térfogat.
- Szaturáció 98. - Üdv újra köztünk, Mr. Marino!
Most szép lassan beadhatjuk neki a Kepprát.
Szép volt, dr. Langdon. A központi szárnyban leszek.
Rossz volt az ampulla. A nyolc milli működik.
Igen, a tankönyvek szerint,
de néha több kell. Majd megtanulod.
- Miért nem tudtam kinyitni? - Gyakornok vagy.
Bíznod kell a tapasztaltabban,
főleg a főorvos előtt.
Most nézd meg az eredményeit, felügyeld, amíg elviszik CT-re,
és rakj takarót az ágy oldalára, hátha újabb rohama lesz.
Fájdalmas lesz?
Nem. Elhalt a bőr. Nem érez majd semmit.
Először járt Moabben?
Nem. Van egy klubunk. Canga és Sör.
A járvány alatt kezdtünk el tekerni a Frick parkban.
Hogy kimozduljunk otthonról.
De úgy megszerettük, hogy már folyton túrázunk.
Csinálj már valamit!
Bakker!
Kéne egy kis segítség! Jesszus!
Szia! Mi a baj?
- Pumpáló vér egy vérhólyag alatt. - Muti!
- Úristen! - Te jó ég!
Zöldfülű.
Üdv, dr. King vagyok. Ne aggódjon!
Elvágtad az artériám?
Nem. Kiszúrtam a hólyagot,
de artéria rejtőzött alatta.
Rejtőzött? Nem tudtad, hogy ott van?
Az orvosok ma már nem tanulnak anatómiát?
Ő csak hallgató.
Mi a szar? Hallgató?
Ne szívassatok! Nem! Maga tud segíteni? Helyre tudja hozni?
Hát persze.
Először felhelyezem ezt a mandzsettát, hogy elálljon a vérzés.
Még előrébb. Így.
- Jó. Elengedheted. - Igen?
- Hála isten! - Hála isten!
Oké, Whitaker. Tíz milli 1%-os lidokain adrenalinnal.
Jó.
Az injekció elzsibbasztja a területet, és összehúzza az ereket,
hogy ezt összevarrhassuk.
Itt meg mi történt?
Egy laceráció rejtőzött az úr vérhólyagja alatt.
A vérzés megállt a mandzsettával,
lidokaint és adrenalint kap.
Köszönöm, dr. King. Készítsünk elő egy varrókészletet!
Rendben. Tűszúrást fog érezni.
Doki, át tudná ezt venni?
Megoldod, Whitaker.
Élőben megy a mentőautó üldözése a tévében.
- Melyiken? - Mindegyiken.
Szerintetek hány autó ütközik miattuk?
Tizenöt.
Ez az!
Berakod az üldözést a váróban?
Igen. De bárhol is végződik ez, remélem, nem ide hozzák őket.
- Van egy perce? - Az sosem egy perc, de mondd!
Gond lehet a legutóbbi lorazepam ampullával, amit használtunk,
ezt jelenteni kellene a gyártónak.
Miféle gond?
Nehéz volt levenni a tetejét, mintha teljesen le lett volna zárva.
- Ami nagyobb problémát is jelenthet. - Mint?
Esetleg nem volt megfelelő a hőmérséklet szállításkor,
és a kupak ráolvadt az ampullára.
Így a gyógyszer nem biztonságos.
Csak egy ilyen van?
Csak ez.
Rendben.
Nézd meg a gyártó weboldalán, hogy visszahívták-e!
És ha ez az első ilyen?
Tartsd meg az ampullát! Hátha lesz még gond.
- Nicsak, ki van itt! - Szia!
Jake, a kígyó.
11 óra van, miért nem suliban vagy?
- A Pitt-feszt miatt eljöhettem. - Anyukád?
Házat újít fel Squirrel Hillben,
szóval elég elfoglalt.
- Szuper. Robbyt keresed? - Nála vannak a belépők.
Együtt mentek?
Úgy volt, de egy barátommal leszek.
Hogy hívják a lányt?
- Leah. - Oké.
- Ne titkolózz!
Részleteket! Hol találkoztatok? Mióta vagytok együtt?
Egy nyári vízimentő tanfolyamon. Két hónapja járunk.
- Fantasztikus lány. - Milyen édes! Gratulálok, kölyök!
Megkeresem Robbyt, és idehívom.
Hé!
Egy hasznos tanács a lányokhoz.
Mindig dicsérd meg a ruháját! Fogd meg a kezét a haverok előtt,
és mindig védekezzetek!
Oké.
Lassan csökkentjük a mandzsetta nyomását, míg meg nem találjuk a pontos helyet.
Én látom. Látom. Ott van.
Rendben. Nyolcas öltést kérek.
Olyat még soha nem csináltam.
- Inkább átadnám neked. - Igen, vegye át maga!
Whitaker megoldja. Könnyű, két darab öltés.
Fogd meg a szövetet, és végezz el egy öltést az ér előtt!
Oké.
Most a kötés helyett hátra egy másik öltést!
Remek. Most köss egy nyolcas csomót!
Miről maradtam le?
Annyira sajnálom! Én csak...
Kitűnő diagnózissal életet mentett.
- Tényleg? - Tényleg?
Tényleg?
Artéria volt egy folyadékkal teli hólyag alatt.
Ha tisztítás nélkül megy haza,
a hólyag kilyukad, ő pedig elvérzik.
Szép munka.
Jackson Pollock, cseréld le az orvosi köpenyedet!
Rendben.
Jól van.
A következő eset egy benőtt lábköröm.
Gyorsan megleszünk vele. És...
Sherry. Visszajött. A gyerekek iskolában?
- Igen, köszönöm. - Oké.
Akkor jöjjön velem, és befejezem a kezelését!
- Earl, mit keres idekint? - Éhes vagyok.
Menjen vissza, kap egy szendvicset!
- Ne tojássalátásat! - Jó.
- Oké. - Bocsánat, elnézést!
Több mint 5 órája várok, érti? A nő előtt jöttem.
Megnézné a listát? Driscoll. Doug Driscoll.
Az egészségügyi ellátás sürgősségét vesszük alapul a sorrendnél.
Ha addig meg nem halunk.
Nocsak, Mr. Driscoll, épp magán van a sor.
- Hála istennek! - Bekísérnéd Mr. Driscollt?
Igen, hát persze.
Sherry, jöjjön velem!
Rendben. Akkor menjünk!
Hé, van egy perced?
Már feltettem 20 dollárt, hogy a mentőt a körzeten kívül kapják el.
Örömmel elnyerem a pénzed, ha vége ennek a káosznak,
de most egy betegről van szó.
Kristi Wheeler, 17 éves, terhes.
Ezek Abbot tegnapi vizsgálatai, mellette pedig az enyéim.
10. hét 5. nap, 11. hét 2. nap. Az ultrahang művészet, nem tudomány.
Lehet 3-5 napnyi eltérés
a gesztációs korban az első trimeszterben.
Előfordulhat hiba.
A gyógyszeres abortusznál nem,
ahol a határ a 11. hét.
Az orvosi mérések között is lehet eltérés.
Megnéztem a gesztációs zsákot, az 11-3, biparietális átmérő 11-1.
Egy mérésem sem volt 11 alatt.
Mit akarsz mondani? Hogy dr. Abbot szándékosan
kevesebbet mért annak a lánynak?
- Lehet. - Két lehetőséged van.
Elfogadod Abbot méréseit, vagy választasz olyan szöget,
ahol 11-nél kevesebbet mutat az ultrahang.
Ugye csak viccelsz?
Pár órával ezelőtt a bizottságon keresztül
neki akartál menni Spencer gyerekeinek, mi változott?
A kettő teljesen más.
Világos volt, hogy Mr. Spencer nem fogja túlélni.
Az orvosi feljegyzések hamisítása illegális tett.
A lány 17. Hadd éljen még!
Egyetértek.
De én ezért nem kockáztatom a jövőmet.
Nem lesz baj.
Ha valaki megtudja, hogy orvosi feljegyzéseket hamisítottam,
kirúgnak a rezidens programból.
Neked szerződésed van.
Max átmész Youngstownba.
Te nem ugyanazt teszed ezzel kockára, mint én.
Igazad van. Megcsinálom.
Tessék?
Töröld minden nyomodat Kristi kartonjáról!
Soha nem is láttad. Átveszem én,
saját ultrahangképet töltök fel.
- Robby, én nem azt kérem... - Erről én döntök.
Minősített szolgáltató vagyok a Mifepristone-nál.
Felelős orvosként minden beteget meg kell vizsgálnom...
Robby!
- Igen? - Itt van Jake.
Jaj! Szuper. Van hír Nick Bradley perfúziós vizsgálatáról?
- Még várjuk. - Szólj, ha megvan!
Eleget szenvedtek a szülők.
- Az Mr. Spencer? - Igen.
Robby!
Bocs, megkeresem Mr. Spencer gyerekeit, mielőtt elmennek.
Veled minden rendben?
Csak egy alvás kellene.
Hozok egy sajtos szendvicset a roham előtt.
Attól erőre kapsz.
- Köszönöm. - Semmiség.
Valaki segítene?
- Ő az anyukám. Elesett. - Hogy történt?
Elestem az udvaron. Fáj a karom. Csak ennyi.
Már majdnem egy órája ácsorgunk a falnál.
- Nyugi, csak gyorsan megvizsgáljuk. - Tele vagy vágásokkal.
Mert a rózsabokorba estem. Nincs bajom.
Dr. King vagyok. Ő Perlah. Hogy hívják?
Ginger Kitajima. Rita vagyok, a lánya.
- Ginger, beütötte a fejét? - Nem.
Lehetséges, hogy elájult?
- Mondom, megbotlottam. - Nem tudom.
Zuhanyoztam, ő pedig kiment.
Tudod, hogy sehova nem mehetsz nélkülem.
Folyamatos felügyeletre szorul.
- Ön az elsődleges gondozó? - Az egyetlen gondozója.
Hölgyem, milyen gyógyszereket szed?
Csak egyet.
Riszperidont. Az anyám skizofréniás.
Vérnyomás 132 per 78.
Pulzus 84, szaturáció 98.
Micsoda fiatal hölgyek járnak erre. Új vendég?
Hízelgéssel sok mindent elérhet.
A hölgy elesett. Az életjelek jók.
Nincs fejsérülés, csak egy elkülönült vállsérülés.
Nem fáj a hasa?
Nem, de legközelebb hívjon randira, mielőtt ezt csinálja!
Legyen pár alapvizsgálat, és adjunk fájdalomcsillapítót!
Szólj, ha kész a röntgen! Jó kezekben van.
- Máris elmegy? - Mindig a közelben vagyok.
- Tartogatok egy táncot. - Szaván fogom.
- Ez nem rövid vizsgálatnak tűnik. - Feketelistára teszlek.
Ne! Perlah!
- Bocs! Visszaszívtam! - Késő. Feketelista.
VISSZAVÉTEL SIKERES
VISSZAVÉTEL: 1 ELÉRHETŐ KREDIT: 2
Oké.
NÉGYES REKESZ NYITÁSA
Mi van?
Nem bírok a véremmel, ha jó segget látok.
Megijesztett.
- Akarsz egy menetet, nagyfiú? - Mi?
Elnézést, Myrna, de sürgős megbeszélnivalóm akadt
a kollégával, ami csak ránk tartozik.
Majd dumcsizunk, cukipofa.
- Semmi baj, ártalmatlan. - Bilincsben van.
Ezért ártalmatlan.
Figyelned kell Ozzie fülgyulladására!
Minden a hűtőben van.
A kutyánk nagyon allergiás.
Ruby kajarendelése hétfőn érkezik.
Van ízlése annak a dögnek.
Az anyja lánya.
Jó látni, hogy tudnak együtt nevetni.
- Megnevettetjük egymást. - Őrülten boldogok vagyunk együtt.
Elnézést. Nem akartam túl érzelgős lenni.
Viccelnek velem? Annyira aranyosak!
Soha nem láttam még ilyen szerelmes házaspárt.
A szülei nem voltak azok?
Apám gyerekkoromban meghalt.
- Nagyon sajnálom. - Igen, én is.
Ezért akartam orvos lenni.
Az orvosügyeleten lévő etnikai különbségeket kutatom.
Végignézem a színes bőrű betegek kartonjait öt évre visszamenőleg.
Ezért tudta, mi történik velem?
A sarlósejtes betegséget kevesen kezelik jól.
Remélem, ez változik.
Milyen az állapota?
Tart a vérátömlesztés, nagy áramlású oxigént kap,
de a véroxigén így is csökken, most 84.
- Az nagyon alacsony. - Igen.
A vérátömlesztés célja,
hogy 30% alá csökkentse a sarlós vörösvérsejteket.
Ha ez nem történik megfelelő ütemben,
akkor a vér nem tud oxigént szállítani,
és elzárulnak az erek.
- Ez mit jelent? - Dr. Mohan?
A sztrók és a szívinfarktus megelőzéséért még több oxigént adunk...
de ahhoz intubálnunk kell.
Mennyi idő, mire kiderül, hogy ez szükséges-e?
Az akut mellkasi szindróma gyorsan romlik.
A sarlósejtes betegek halálának leggyakoribb oka.
Az intubálás létfontosságú.
Nem tudom.
Nyugodtan beszélje meg ezt négyszemközt Ondine-nal!
Barátkozhatsz velük, de most legyél Joyce orvosa!
Írasd alá a beleegyezést az intubáláshoz!
43, 44, 45, 46, 47.
Nem döntöd meg a rekordom.
Te hogy bírtál ki 80-at?
Csak 17 vagyok, és fittebb nálad.
- Annyi lehet, mint én. - Igen.
Mi történt vele?
Az internetről vásárolt tablettákat, hogy aludni tudjon.
Fentanil volt bennük.
Túléli?
Szegény Huckleberry.
Még fél 12 sincs, de téged máris lefokoztak.
Csak hullaházi köpeny volt a méretemben.
Akkor mást ma már nem kéne elcseszni, igaz?
- Hé, Donahue! - Helló!
Te is fogadtál a mentőautóra?
Aha, 20 dolcsi, hogy elkapják őket, és bontóba viszik a kocsit.
Bátor. Ez tetszik.
Akarsz valamit?
Egy kérdés. Megkerülnél egy rezidenst, hogy a főorvoshoz vigyél egy ügyet?
Csak vállalhatatlan viselkedés
vagy zaklatás esetén.
Ilyen esetben jelentést tehetsz a HR-en.
És ha betegellátásról van szó?
Attól függ. Ha valami apróság, felejtsd el!
Ha beteget veszélyeztetett, akkor meg persze.
Ne állj bele! Ne te legyél a balhés gyakornok!
- Oké. Még elég érzékeny. - Igen.
Teszek még rá egy kis érzéstelenítőt.
Az én hibám.
Nem kellett volna denaturált szeszt használni a pillecukorhoz.
A gyerekek kérték.
Igen. Mindent megteszünk nekik.
Igen. Magának is van?
Igen. Tizenegy éves.
Amikor nyolcéves lett, kempingezni akart a szülinapján.
Négy órát utaztunk a New River szurdokhoz.
Egy órát szenvedtem a sátorral.
Tudja, meddig bírtuk?
Három órát?
37 percet.
A semmiből jött egy vihar, és úgy eláztatta a sátrat,
mintha lehúztak volna a vécén.
Nagyon sajnálom.
Olyan gyorsan rohantunk, mint az egerek.
Végül mekivel ünnepeltünk hajnali kettőkor.
Mit nem adnának a gyerekeim egy Happy Mealért!
De azért biztos van néhány jó kis McDonald’s Shadyside-ban.
Igen.
Tudom, hogy ott él. Láttam a kartonjában.
Igazából nem.
Csak a gyerekek sulija miatt használom azt a címet.
Értem.
Tudom, tilos, de csak ideiglenesen.
Ugyan! Én nem ítélkezem.
Nekem is mindig a fiam az első.
- Igen. - Akkor is, ha nekem kell nélkülözni.
Persze, orvos vagyok. Nem lehet rossz sorom.
De szenvedélybeteg voltam.
Elvették tőlem a fiamat.
- Ezt nem gondoltam volna. - Igen.
Nehéz út vezetett nekem a segítségig.
De már józan vagyok majdnem kilenc és fél éve.
- És hogy a fia? - Jól.
- Oké. - Megvagyunk.
Minden második hétvégén nálam lehet...
és megkapom a közös felügyeletet,
ha ez a vacak jövő héten lekerül rólam.
Ne aggódjon! Csak három embert nyírtam ki.
Bocs, viccelek.
Vicceltem, sajnálom. Rossz poén volt.
Az egész nem más...
mint egy hatalmas félreértés.
Sokat beszéltem magamról, mert fontos, hogy megértse:
nem mindig vagyunk urai az életünknek.
Igen.
Én is küszködöm.
Szörnyű anya vagyok.
Minden nap borzasztó nehéz.
Soha nem tudom, hogy mi lesz holnap vagy azután.
Néha azt gondolom, hogy a gyerekeknek jobb lenne nélkülem.
Igen? Maga is...
Nem, csak...
- Csak túl sokat hibáztam. - Aha.
Nem is tudom.
Maga az édesanyjuk.
Szereti őket, ezt semmi és senki nem pótolhatja.
Igaz.
Megérdemli a nyugalmat, tudja?
Ne ostorozza magát!
Az EKG és a mellkasi röntgen normális volt.
De úgy tűnik, van egy proximal humerus törése a bal felkarján.
Akkor lőttek a fonákomnak.
Ez vicc volt, drágám.
Rendben. Mivel a törés nem mozdult el,
a jó hír, hogy nincs szükség műtétre.
Hála az égnek!
A rossz hír az, hogy legalább hat hétig kötést kell viselnie a vállán.
Az első pár hétben pedig
semmilyen vállmozgást nem végezhet.
Tehát önnek még nehezebb dolga lesz.
Mert a szokásos napi teendők mellett
segítenie kell neki a tisztálkodásban és az öltözködésben is.
Nagyon sajnálom, anya.
Ha melletted vagyok, ez nem történik meg.
Ha még jobban mellettem vagy, visszacsúszol a méhembe.
Minden rendben lesz, szívem.
Tudom, nincs könnyű dolga.
Pár héttel ezelőttig én gondoztam a testvéremet.
Hol van most?
Egy csodás North Hills-i intézményben.
Tudom, hogy sokszor terhet jelentek.
De szeretem a saját otthonomat.
Ahol ketten vagyunk.
Nem vagy teher. Az anyám vagy.
Beutalom ortopédiára.
Ott majd megbeszélik a gyógytorna részleteit.
Nagyon szerencsés, hogy ilyen gondoskodó lánya van.
Igen, tudom.
- Egy piros Subaru parkol a bejáratnál. - Az az enyém.
Arrébb kellene állnia. Útban van a mentőknek.
- Nagyon sajnálom. - Semmi baj.
Elkísérem Ritát. Perlah, itt maradnál Gingerrel egy kicsit?
- Mindjárt jövök. - Igen, persze.
Rendben. Menjen csak!
Már leadtam az édesanyja receptjét a gyógyszertárban.
És mire visszajön,
akár haza is mehetnek nyugodtan, csak ne aggódjon!
Pár nap, és minden normális lesz.
Már nem is tudom, mi a normális.
Hogy mikor aludtam át egy éjszakát. Ez az egész...
Nagyon sok.
Van segítsége otthon?
Bár lenne! Csak ketten vagyunk.
Felvettem egy gondozót a testvérem mellé, aki vele volt, amíg dolgoztam.
Sokat segített.
Arra nincs pénzünk. Otthonról dolgozom.
Ott a sok főzés, takarítás,
az orvosi időpontok.
Soha nincs vége.
Ez a kimerültség gyakori probléma.
Vigyázzon saját magára is,
különben ön is kórházban köt ki.
Nem értem, miért kell harmadjára is átesnie ezen
egy harmadik orvossal.
Igaz, a mi hibánk.
A számítógépes nyilvántartásunk nincs a topon,
és dr. Collins képe nem töltődött fel a rendszerbe.
Rendben, a gesztációs kort az ülőmagasság
megállapításával mérjük. Ami jelenleg 10 hét és 6 nap.
- Egy nap a 11. hétig? - Felírom a gyógyszert.
Dr. Collins pedig elmagyarázza
az alkalmazási módját.
- Nagyon köszönöm. - Örülök, hogy segíthettem.
Jó látni az ilyen támogató anyukát.
Vigyázz magadra!
- Kösz, hogy megoldottad. - Bármikor számíthatsz rám.
Robby, Emma Isaacs a hármason.
Szervadományozási tanácsadó,
- Nick szüleit keresi. - Köszönöm.
Ez meg mi volt?
- Semmi. - Nekem nem úgy tűnt.
- Ne már! - Régen együtt voltatok.
Rövid ideig randiztunk, már vagy ezer éve. De soha többet.
- Soha ne mondd, hogy soha! - Állj le, Jane Austen!
Túl hevesen tiltakozol.
Jake!
Itt van! Az élő legenda!
És a fiú, aki odaadja a belépőmet egy lánynak.
- Hol van? Mikor mutatod be? - Valaki!
- Egy pillanat. - Oké.
Travis Johnson, 17 éves. Tíz napja volt mandulaműtéte.
Egy órája kezdett vért köpni. Jó életjelek.
Dr. Robby vagyok. Mennyi jött ki?
- Pár köpésnyi. - Nyisd ki a szád!
Whitaker, Jesse! Mandulaműtét utáni vérzés.
Azonnal tranexámsavat kérek.
- Máris. - Indulás! Kettes szoba.
Ez gyorsan rosszra fordulhat. Készen állsz?
- Azt hiszem... - Persze.
Mehet? Gyerünk! Egy, kettő, három!
Egyenletes, mély légzés! A tranexámsav segíti a véralvadást.
Egészségügyi gondok?
Csak torokgyulladások. Ezért volt műtétem.
Szedsz aszpirint vagy más gyógyszert?
A tüdő teljesen tiszta, nincs sípoló légzés.
Rendben van. Nincs hányingered? Hasi fájdalom?
Nincs.
Labor?
Teljes vérkép, anyagcsere, esetleg véralvadás?
- Vércsoport és ellenanyagszűrés. - Oké.
Oxigénszint 98. A vérnyomása 115 per 80.
Rendben. Egy 4x4-es géz a fogóra.
Oké. Fejet hátra és nyisd ki a szád!
- Mit látsz? - Nincs aktív vérzés.
De van valami barnás anyag a mandulák helyén.
Az a fibrinrög. Akkor működik a tranexámsav.
Jönnek a szüleid?
Egy esküvőn vannak, nem akartam őket zavarni.
Hidd el, ők a szüleid, és nem zavarod őket,
ha szólsz nekik.
Írd le a számukat! Felhívom őket.
Hívd a fül-orr-gégészetet! Maradj itt vele, jó?
Rendben. Toll.
Megkaphatom...?
Sam Wallace, a hős, aki megmentette a nepáli hölgyet,
most újból koponya CT-re vár,
hogy kizárjuk az intraparenchymális vérzést.
Csökkentsük a nyugtatókat, és ellenőrizzük
- a paramétereket! - Rendben.
Megvan a sarlósejtes beteg beleegyezése?
- Még nincs. - A rohadt életbe!
Nagyon fél. Időt kell hagyni neki...
Hogy temetést szervezzen? Joyce véroxigénszintje 84.
84. Ha ez így marad,
károsodhat a tüdeje, és szívrohamot kaphat.
- Tudom. - Vagy sztrókot.
- Tudom. - Akkor mozgás! Gyerünk!
Foglaljon helyet, majd jövünk önért.
Ezzel a baromsággal már etettek.
Az istenit!
Csak azért vittek be,
hogy egy tetves lázmérőt dugjanak a számba.
„Négyóránként ellenőrzik az életjeleket.”
Bakker! Láttad, hogy majdnem belehajtott a taxiba?
Ki kell jutnom innen.
Ez szétcseszi a forgalmat a fesztivál felé.
- Jó program. Robbyval mész? - Elvileg úgy volt.
De a barátnőm nagyon rápörgött a fellépőkre, szóval...
Lecserélted a vén rókát egy csajra.
Tudom, ismerős.
Végzős év, Lollapalooza, volt ott egy srác.
Richnek hívták. Vagy Ricknek? Tök mindegy.
Olyan volt, mint Dave Navarro.
Langyos szellő, hűvös fű, millió csillag az égen.
Életem legjobb szexe.
Nyilvánosan szexeltél?
Volt rajtunk takaró.
Megfordul! Megfordul a kicsike!
- Gyere haza, vár apa! - Francba!
Beaver megyei végállomásra fogadtam.
- Fő a biztonság. - Okés.
- Köszi! - Helló, hogy vagy?
Hol van Rita?
Arrébb áll a kocsival, mindjárt visszajön.
Megtenné, hogy beírja ide a telefonszámát?
- Felvette? - Hangpostára küld.
- Ez fura. - Igen.
Egyedül gondozza. Túlterhelt és kimerült.
Mondtam, hogy pihenjen,
de ugye nem hagyta itt az anyját?
Előfordulhat.
Naponta kétszer használja az antibiotikumos kenőcsöt,
és jöjjön vissza ellenőrzésre két nap múlva!
Mateo, hoznál pár hétre elég krémet?
- Igen, máris. - Köszönöm.
Köszönöm. Nagyon hálás vagyok.
Persze, szívesen.
Kiara volt már itt?
- Nem, ki ő? - Kiara.
A kórház szociális munkása.
Segít a lakhatásban, a gyermekfelügyeletben...
- Elmondta neki? - Nem, én...
Az egész ingyenes. Kérjen segítséget...
Elég!
Nem kell segítség.
Szépen átvert. Törődjön a saját dolgával!
A hatás fontosabb, mint a szándék.
Soha nem aláznék meg szándékosan senkit.
De megtetted.
Nem is beszélgettél Sherryvel, nem kérdezted meg, mit akar,
csak besétáltál ide, és kioktattad.
Lassítanod kell, és kezdj el figyelni,
ahelyett, hogy ítélkezel!
- Nem ítélkezem. - Ugyan!
Látom, hogyan nézel rám.
Lehet, hogy nekem azért könnyű, mert mindkét oldalt megjártam,
de bele kell képzelnünk magunkat a helyükbe.
A bizalomépítés jobb orvossá tesz.
És jobb emberré is.
Sajnálom.
Én nem leszidni szerettelek volna.
Tanítalak. Segítelek.
Várj! És mi lesz Sherryvel?
Kétlem, hogy visszajön.
De sajnos még sok hozzá hasonló eset lesz.
Nem. A St. Michael’sben műtötték, de most már itt van.
Nem, nincs autója. A szülei elutaztak.
Jó. De hogy küldjem vissza a St. Michael’sbe? Hívjak egy Ubert?
Ennek így nincs semmi...
Halló? Halló!
Mi a baj?
Azt mondták, nem az ő dolguk egy másik kórház problémája.
De ne aggódj, majd beszélek a főorv...
Baszki!
Kéne egy kis segítség!
Jól van. Nyisd ki!
Mandulaműtét utáni vérzés.
Szívókanült és szivacsrudat!
Stabil volt, aztán megindult.
Hívjátok a vérbankot! Két egységnyi teljes vért és még egy kanült.
A fül-orr-gégészet nem nézte meg.
- Seggfejek. - Szapora szívverés. Szaturáció 90%.
Oké, magas áramlású orrkanült kérek, és 100 milli ketamint.
Laringoszkópot.
Állítsd le! Megpróbálom nyomni.
Ha a fül-orr-gégész nem jön le, hívjátok Garciát!
Jól van, semmi baj.
Még egy ellenőrzés, mielőtt elkezdjük.
Ö itt Joyce St. Claire.
Az eljárás oxigénhiány miatti endotracheális intubálás.
Videolaringoszkópot használunk, egy 8-as és egy 7,5-ös tartalékcsővel.
Altatás 75 milli propofollal és 10 milli rokuróniummal.
Rendben.
Tartalékként lesz még egy katéter és egy légúti maszk.
Helyes.
Van bármi kérdése, mielőtt elkezdjük?
Ébren akarok lenni.
Csak altatásban tudunk intubálni.
Mármint utána.
Utána csökkentjük a gyógyszerezést.
Nem tud majd beszélni,
de egy papíron vagy iPaddel képes lesz kommunikálni.
Nagyon szeretlek.
Örökkön örökké.
- Robby! Menj a kettesbe! - Ezt átveszed?
Persze.
Mi történt?
- Megint vért hány. - A ketamint már beadtuk.
- Szaturáció 97%. - A légutai?
Gyerünk! Fektessük el!
Nyomd a pörköt!
Csurom vér. Nem látom a hangszálakat.
Szaturáció 94%.
Nem biztos, hogy befér a cső.
Ha kihúzom, még jobban vérzik.
Nem biztosítottad a légutakat.
- Igyekszik. - Katétert!
Gégemetszőkészletet.
Lemegyek a katéterrel. Talán érzem majd a porcgyűrűket.
Én meg talán hármasozom Madonnával. Arrébb!
- Nem sikerül. Nyomást! - Helyet a felnőtteknek!
Oké, várj! Megpróbáljuk a retrográd intubációt!
- Mit? - Nincs elzáródás.
Csak nem látunk bele.
Szóval veszünk egy tűt, és a gyűrűporchoz helyezzük.
Vezetődrótot viszünk át a száján, és felcsúsztatjuk az ET csövet.
- Még nem láttam ilyet. - Szat 90%.
Nincs idő tanítgatni, kezdd a metszést!
- Gyors leszek. - Egy esély, aztán vágok.
Propofol és rokurónium beadva.
Most pedig arra várunk, hogy hasson az altatás.
Dr. Robbynak nem kéne itt lennie?
Dr. Mohan és én már több száz ilyet csináltunk.
Kezdek elálmosodni.
Itt vagyok, drágám.
Jó, bent vagyok.
Vezetődrótot!
Szólj, ha látod már a szájából!
- Még semmi. Több szívást! - Próbálom.
Még mindig nincs meg.
Keresgéld csak, ott kell lennie!
- Már jön felfelé. - Szat 89%.
- Srácok, ez nem működik. - Várj már!
Míg leáll a szíve?
Megint meghal egy betegem.
- Fogd be, Whitaker! Meglesz ez. - Már csak 87%.
Oké. Átirányítom a drótot.
Még mindig csökken, 86%.
Sikerül.
Ondine, ha akarja, nézheti a képernyőn.
Kibírom.
Kiválóan látszanak a hangszálak.
Bent vagyok.
Jöhet a ballon.
- A légzési hangok biztatóak. - A szaturáció 92%, és emelkedik.
Ennyi? Végeztek?
Igen. Minden rendben ment.
- Mennyi idő, míg jobban lesz? - Attól függ.
Néhány nap, vagy akár pár hét, mire a tüdő
felépül az akut mellkasi szindrómából.
Megkérem az intenzívet, hogy vigyenek be egy széket
önnek a szobájába.
- Köszönöm önöknek. Tényleg. - Szívesen!
Vigyázzon magára!
Szat 84. Lélegeztetni kell.
- Nem látom. - Próbálom kiszívni.
Elég a doktorosdiból. Elkezdem a gégemetszést.
- Rendben, megpróbáltuk. Sajnálom. - Ne, várj! Várj! Megvan.
Még mindig nincs légút.
Tartsd a laringoszkópot, hogy a cső könnyen átmenjen!
Vezesd át a T-csövet a vezetődróton!
- Gyerünk! - Tartsd a drótot!
Nehogy elengedd!
Csinálok egy hézagot, hogy átjuss a hangszálaknál.
Ez az. Érzem a légcsőben.
A szájától 25 centire.
Már boldogultok. Drótot ki, és lélegeztesd!
Ballon felfújva.
Sárga szén-dioxid, az jó.
Az több mint jó.
- Kiváló légzési hangok. - Az oxigén emelkedik.
90, 92.
Tartogasd a szikédet egy másik alkalomra!
- Csak szerencsétek volt. - Nem, ez tudás, babám. Tudás!
- Gézt a vércsomóra! - Rendben.
Propofol- és fentanilinfúziót!
Kösz, hogy csatlakozol, dr. Flores.
Bocs, feltartott egy durva nyaki disszekció.
- Még vérzik? - Nem, ha nyomjuk.
Megvan a légút, te intézd a többit!
- Már készítik a műtőt. - Akkor lemondjam az Ubert?
Vigyük fel!
Hoztam friss szivacsot, Whitaker.
- Én maradjak itt a...? - A te beteged.
Ügyes voltál. Maradj, míg ideér az altatóorvos!
- Rendben? - Oké.
És vegyél fel tiszta köpenyt!
Sajnálom, hogy ilyen sokáig tartott, én csak...
Tőlem ne kérj elnézést,
mert ahogy kapcsolatot építettél
a beteggel, és bízott benned, az tesz nagyszerű orvossá.
Robby viszont nem így gondolja.
Ne törődj vele!
Egyébként nekem kéne bocsánatot kérnem.
A lassú csiga többet érdemel.
Csak így tovább, dr. Mohan!
Ezt hol tanultad?
A retrográd intubálás egy Adamson-féle technika.
A mester tanította.
Te sem vagy olyan rossz, tanár úr.
Azért elég meleg helyzet volt. De nyugodt maradtál.
Pont ilyen embereket keresnek az oktatási programba.
Lesz vagy 50 jelentkező arra az egy helyre.
Lehet, de olyat keresnek, akit személyesen ismernek,
és minden megvan benne a sikerhez.
Legalábbis én ezt írtam az ajánlásodban.
Köszönöm.
- Kösz, hogy maradtál. - Volt más választásom?
Nem igazán.
És milyen napod van?
- Elmegy. Egész jó. - Oké.
- Miért kérdezed? - Nem lehet?
Soha nem kérdezel a munkámról. Most miért?
Anya kért meg, hogy megtudja, tutira jól vagy-e.
- Ez kedves tőle. Jól vagyok. - Ezeket meg kösz.
Megköszönhetnéd azzal, hogy bemutatod a lányt.
- Ma nem, de hamarosan. - Jó mulatást!
Tudom, nem is kéne mondanom, de kérlek, csak okosan!
- Oké. - De tényleg.
Ne fogadj el semmit!
Ma már láttam két fentanil-túladagolást.
- Vigyázok. - Oké.
- Kosár vasárnap? - Ki nem hagynám.
- Várj, mielőtt elmész... - Légyszi, csak óvszert ne!
Óvszert? Pénzt akartam adni.
- Te már szexelsz? - Köszi!
A sofőr elvesztette az uralmát a jármű felett a rendőrök közeledtével.
Egyértelműen megállt a mentőautó.
Ezt nézzétek!
Innen nehéz megállapítani, de úgy tűnik, nekimentek valaminek.
- Bakker! - A körzetünkben van.
Mentőautó-baleset a körzetben. Készüljetek fel!
- Hányan lehetnek? - A sofőrön kívül? Fogalmam sincs.
Mivel több mint 10 hetes vagy,
kétszer kell bevenned a mifepristone-t. Most és 24 óra múlva.
Utána pedig beveszed a misoprostolt.
Két tablettát, amit a szádban kell feloldani.
És megint kettőt hat órával később.
- Nem könnyű megjegyezni. - Mindent leírtam.
A gyógyszerek nevét, a dózisokat, és a bevétel pontos idejét.
Fájni fog?
Várható némi hüvelyi vérzés.
Lehetnek görcseid, mint amikor menstruálsz.
Ha több mint két betétet vérzel át óránként,
vagy a fájdalom túl erős, gyere vissza és megnézzük.
Én végig melletted leszek.
Kristi!
- Mi a francot keresel itt? - Hogy beszélsz?
Ezt én is kérdezhetném tőled.
- Elnézést, ki maga? - Az anyja.
Az anyja? Akkor maga ki?
- Megmagyarázom. - Nem, ő a testvérem, Lynette.
Én vagyok Kristi anyja.
Kris!
Kicsim, mit csinálsz itt?
Abortuszra jöttem.
Bevetted a gyógyszert?
- Még nem. - Oké. Hála istennek.
Jó, rendben, lassíthatnánk egy kicsit?
Anya, ezt akarom. Jogom van dönteni.
- Nem. - Hallgasd meg!
Te inkább hallgass! Leszerepeltél!
A lányom még kiskorú,
tehát nem lehet abortusza az engedélyem nélkül, igaz?
Jól mondom?
Igen, így van.
Akkor nem engedélyezem.
Se most, se máskor.
A feliratot fordította: Petőcz István